Juanita Louw het grootgeword in die Vrystaat. Sy werk vir geruime tyd in ’n hospitaal in Londen se Ooseinde. Deur die jare werk sy ook met antieke juweliersware en gee Engelsklasse aan buitelanders. Sy is tans praktykbestuurder vir ‘n sielkundige in Kaapstad. In 2014 voltooi sy ‘n M.A.-graad in kreatiewe skryfwerk aan die Universiteit van Kaapstad. Van haar gedigte is voorheen in New Contrast en Stanzas gepubliseer. Haar debuutbundel, In die grot van die sibille, verskyn in 2016.